Nije koristio godišnji pa traži od države da mu isplati novac

Jovo Vukša (SDP), bivši zamjenik načelnika Donjeg Lapca dobio je prvostupanjsku presudu. Postane li pravomoćna, država će mu isplatiti više od 12.000 kuna

<p><b>Jovo Vukša </b>(SDP), bivši<b> zamjenik načelnika Donjeg Lapca,</b> sudskim putem je tražio da mu <b>država retroaktivno isplati novac</b> za nekorištenje godišnjeg odmora. Prvostupanjsku presudu je dobio. Postane li pravomoćna, <b>isplatit će mu više od 12.000 kuna.</b></p><p>Sutkinja Tatjana Radaković Bašić zaključila je da se na dužnosnike primjenjuje Zakon o radu koji takvu presudu opravdava, a ne Zakon o obvezama i pravima dužnosnika po kojoj Vukša ne bi imao pravo na retroaktivnu isplatu. Time je <b>otvorena Pandorina kutija </b>jer postane li presuda pravomoćna, svi dužnosnici, od članova Vlade i saborskih zastupnika pa do onih s lokalne razine, mogu tražiti istu naknadu. U tom slučaju već <b>pusta državna blagajna </b>bila bi do kraja opustošena.</p><p>Inače, Vukši je <b>od svibnja 2013. godine prestao mandat </b>zbog tijesnog izbornog poraza. Kao profesionalni zamjenik načelnika i nakon izbornog poraza imao je<b> pravo na još šest plaća </b>kao bivši dužnosnik. Nije bio dostupan da nam objasni zašto je šefu <b>Milanoviću indirektno napravio novi problem.</b></p>